**TÁJÉKOZTATÓ**

**a 2017. március 29-i képviselőtestületi ülésen elhangzott**

**interpellációkra tett intézkedésekről**

**Auer Miklós képviselő-testületi tag**

-         lakossági jelzés érkezett, miszerint március 15-én még azokon a kandelábereken sem volt zászló, amelyeken egyébként tartó van. Azt kéri, hogy a következő ünnepen több zászló legyen kihelyezve.

*Városgondnokság március 15-ére 53 db zászlót helyezett ki, elsősorban a rendezvényhelyszín környezetében, de igyekezni fogunk azért, hogy a kérés teljesíthető legyen a jövőben.*

-         meg kellene kérni a posta vezetését, hogy az olasz zászlót cseréljék le magyar zászlóra

*A posta helyi képviseletét tájékoztattuk.*

-         a Deák Ferenc utcában tavaly elkészült a kiváló minőségű útburkolat, akkor kérte, hogy a jeleket fessék fel. A gyalogosok érdekében most ismét ezt kéri.

*A Deák F. utcában tavaly elkészült parkolók felfestésére az árajánlat kérése folyamatban van, a költségek ismeretében kerülhet sor az elvégzésére.*

-         a Mátyás király utca – Rákóczi utca kijelölt gyalogos-átkelőhelynél megint nem működik a jelzőberendezés

*A hibát üzemeltető felé lejelentettük.*

-         a Balesetmegelőzési bizottsági ülésen megint előkerült a régi Rába híd problémája, tudja, hogy a városgondnokság rajta van az ügyön, mindent megtesz annak érdekében, hogy ne legyen annyi baleset. A magasságkorlátozás lenne az egyik megoldandó feladat. Jó lenne egy cikk az újságban arról, hogy ezen a hídon hogyan is kell közlekedni.

*Bebes István polgármester helyben megválaszolta a kérdést.*

**Tompa László képviselő-testületi tag**

-         2 hét múlva húsvét – mikor kerülnek ki a húsvéti dekorációk a városba.

*Április első hetében a dekorációk elhelyezésre kerültek.*

-        kérdezi, hogy milyen és mennyi önkormányzati közpénzt kapott önkormányzati támogatásként Szabó Ferenc a könyveinek kiadásához.

*Szabó Ferenc az Önkormányzattól és annak bizottságaitól nem kapott az elmúlt években támogatást könyvei kiadásához.*

**Bán Miklós képviselő-testületi tag**

- a Bartók lakótelepi parkoló bérlés szabályozására kéri a megoldást.

*Előterjesztés készül ez ügyben a Testület számára.*

**Geosics László képviselő-testületi tag**

- a Bartók lakótelepen – főleg a 7. és 8. szám alatt – patkányirtásra lenne szükség, a szennyvíz-csatornákban és a földfelszínen is.

*A rágcsálóirtás a kért területen is megrendelésre került.*

**Dr. Hadnagy Ádám képviselő-testületi tag**

-         a 208 lakások és a Rákóczi utca közötti zöld területen lévő fák átvizsgálását kéri az ott parkoló autók biztonsága érdekében

*A benyújtott „zöldváros program” pályázat tartalmazza az érintett területen a fák zömének eltávolítását. A veszélyes fák kivágásának szükségességét 2015- és 2016-évben is felülvizsgáltattuk, és a veszélyes fákat kivágták. A projekt indításáig köszönjük a jövőben is, ha észrevételt tesznek az ott közlekedők biztonsága érdekében.*

-         a Vasútmellék utcától a Munkácsy utca végéig a járdákat kellene megvizsgálni, mivel ott a megnövekedett forgalom miatt nehéz a közlekedés. Tudja, hogy ennek anyagi vonzata nagy, ezért több részletben kellene ezt végrehajtani

*A felmérést elvégeztük. Jellemzően szakaszosan helyezkednek el a járdák. Ahhoz, hogy összefüggő járda legyen, már nem karbantartás, hanem létesítés (építés) szükséges. A kivitelezéshez fedezet biztosítása szükséges, árajánlat kérése folyamatban van.*

**Czvitkovics Gyula képviselő-testületi tag**

- a Jókai utcában és a Mátyás király utcában is több aknafedél – Matáv és szennyvíz – le van szakadva, kéri ezek javítását, és az egész város átnézését.

*A nem városi kezelésben lévő süllyedt, sérült aknafedelekről az érintett szolgáltató tájékoztatást kapott.*

Körmend, 2017. április 18.

Forró Szilvia irodavezető s.k. Sövegjártó Zoltán intézményvezető s.k

.